Rådets afgørelse af 27. juni 1996 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet



EF-Tidende nr. L 176 af 13/07/1996 s. 0001 - 0004



RÅDETS AFGØRELSE af 27. juni 1996 om ændring af afgørelse 94/942/FUSP om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet (96/423/FUSP) RÅDET FOR DEN EUROPÆISKE UNION HAR - under henvisning til traktaten om Den Europæiske Union, særlig artikel J.3, under henvisning til de overordnede retningslinjer fra Det Europæiske Råd den 26. og 27. juni 1992, under henvisning til Rådets afgørelse 94/942/FUSP af 19. december 1994 om en fælles aktion vedtaget af Rådet på grundlag af artikel J.3 i traktaten om Den Europæiske Union vedrørende kontrol med udførslen af varer med dobbelt anvendelse fra Fællesskabet (1), og ud fra følgende betragtning: Listerne over varer i bilag I og bilag IV til afgørelse 94/942/FUSP bør ajourføres - TRUFFET FØLGENDE AFGØRELSE: Artikel 1 Listen over varer med dobbelt anvendelse i bilag I til afgørelse 94/942/FUSP, som er nævnt i artikel 2 i afgørelsen og i artikel 3, stk. 1, i forordning (EF) nr. 3381/94 (2), ændres i overensstemmelse med bilag I til nærværende afgørelse. Artikel 2 Listen i bilag IV til afgørelse 94/942/FUSP, som er nævnt i artikel 5 i afgørelsen og i artikel 19, stk. 1, litra b), i forordning (EF) nr. 3381/94, ændres i overensstemmelse med bilag II til nærværende afgørelse. Artikel 3 Denne afgørelse offentliggøres i Tidende. Den træder i kraft på dagen for offentliggørelsen. Den anvendes fra den 1. august 1996. Udfærdiget i Luxembourg, den 27. juni 1996. På Rådets vegne A. MACCANICO Formand (1) EFT nr. L 367 af 31. 12. 1994, s. 8. Afgørelsen er ændret ved afgørelse 95/127/FUSP (EFT nr. L 90 af 21. 4. 1995, s. 2), afgørelse 95/128/FUSP (EFT nr. L 90 af 21. 4. 1995, s. 3) og afgørelse 96/173/FUSP (EFT nr. L 52 af 1. 3. 1996, s. 1). (2) Rådets forordning (EF) nr. 3381/94 af 19. december 1994 om en fællesskabsordning for kontrol med udførslen af varer med dobbelt anvendelse (EFT nr. L 367 af 31. 12. 1994, s. 1). Forordningen er ændret ved forordning (EF) nr. 837/95 (EFT nr. L 90 af 21. 4. 1995, s. 1). BILAG I I bilag I til afgørelse 94/942/FUSP foretages følgende ændringer: 1. DEFINITIONER AF UDTRYK 1.1. Før definitionen af »Impulskompression« indsættes følgende: »199. »Immunotoksin« (1) En konjugation af et monospecifikt monoklonalt antistof og et »toksin« eller en »underenhed af et toksin«, som indvirker selektivt på syge celler.« 1.2. Før definitionen af »Uran, der er beriget med isotoperne 235 eller 233« indsættes følgende: »200. »Underenhed af et toksin« (1) En i strukturel og funktionel henseende særskilt komponent i et fuldstændigt »toksin«.« 1.3. Før definitionen af »Vakuumatomisering« indsættes følgende: »201. »Vaccine« (1) Et medicinsk præparat, som er beregnet til at fremkalde en beskyttende immunologisk reaktion hos mennesker eller dyr i sygdomsforebyggende øjemed.« 2. KATEGORI 1 2.1. 1C115.a.2. Denne underposition erstattes af følgende: »2. Metalbrændstoffer, ud over dem der er specificeret i kontrolbestemmelserne for varer til militære formål, med kornstørrelser på mindre end 500 mikrometer, i sfærisk, forstøvet, sfæroidal, skæl- eller formalet form, bestående af 97 vægtprocent eller mere af noget af følgende: a. Zirkonium b. Beryllium c. Bor d. Magnesium e. Legeringer af stofferne i a.-d.« 2.2. 1C351.b.2. Denne underposition erstattes af følgende: »2. Bartonella quintana (Rochalimaea quintana, Rickettsia quintana)«. 2.3. 1C351.c.8. Denne underposition erstattes af følgende: »8. Burkholderia mallei (Pseudomonas mallei)«. 2.4. 1C351.c.9. Denne underposition erstattes af følgende: »9. Burkholderia pseudomallei (Pseudomonas pseudomallei)«. 2.5. 1C351.d. Denne underposition erstattes af følgende: »d. »Følgende toksiner« og »underenheder af toksiner« af disse: 1. Botulinum-toksin 2. Clostridium perfringens-toksin 3. Cono-toksin 4. Ricin 5. Saxi-toksin 6. Shiga-toksin 7. Staphylococcus aureus-toksin 8. Tetrodo-toksin 9. Vero-toksin 10. Microcystin (Cyanginosin) undtagen: Alle varer i form af en »vaccine« eller et »immunotoksin«, som er omhandlet i 1C351«. 2.6. 1C352.a.11. Denne underposition erstattes af følgende: »11. Entero-virus type 9 hos svin (vesikulær-virus hos svin)«. 2.7. 1C353.a. Denne underposition erstattes af følgende: »a. Genetisk modificerede »mikroorganismer« eller genfragmenter, der indeholder nukleinsyresekvenser, der er forbundet med patogenicitet fra organismer, der er omhandlet i 1C351.a-c, 1C352 eller 1C354«. 2.8. 1C353.b. Denne underposition erstattes af følgende: »b. Genetisk modificerede »mikroorganismer« eller genetiske elementer, der indeholder nukleinsyresekvenser, der koder for nogen af de »toksiner«, der er omhandlet i 1C351.d, eller »underenheder af toksiner« af disse«. 2.9. 1C354.b.1. Denne underposition erstattes af følgende: »1. Colletotrichum coffeanum var. virulans (Colletotrichum kahawae)«. 3. KATEGORI 2 3.1. 2B352 »Biologisk udstyr, som følger:« ændres til: »Følgende udstyr, der kan anvendes til håndtering af biologiske materialer:« 3.2. 2B352.b. Denne underposition erstattes af følgende: »b. Gæringsanlæg, der kan anvendes til dyrkning af patogene »mikroorganismer«, vira, eller som kan producere toksiner uden udledning af aerosol, og som har en samlet kapacitet på mindst 100 liter. Teknisk note: Gæringsanlæg omfatter bioreaktorer, kemostater og systemer med kontinuerlig gennemstrømning«. 3.3. 2B352.d. Udtrykket »der er konstrueret til« ændres til »der kan foretage«. 3.4. 2B352.g. Ordet »patogene« udgår. 4. KATEGORI 7 4.1. 7A103.a. Følgende indsættes i slutningen af denne underposition: »NOTE: 7A103.a specificerer ikke udstyr, der omfatter accelerometre som nævnt i 7A001, når disse accelerometre er specielt konstrueret og udviklet som MWD-følere (Measurement While Drilling) til brug ved servicering i borehuller.«. BILAG II I bilag IV til afgørelse 94/942/FUSP foretages følgende ændring: I kategorien »Fællesskabets strategiske kontrol« udgår punkt 4A003.b.